CELEX: C2007/297/33
Language: mt
Date: 2007-12-08 00:00:00
Title: Kawża C-492/06: Digriet tal-Qorti tal-Ġustizzja (Is-Sitt Awla) ta' l- 4 ta' Ottubru 2007 (talba għal deċiżjoni preliminari tal-Consiglio di Stato, l-Italja) — Consorzio Elisoccorso San Raffaele vs Elilombarda s.r.l., Azienda Ospedaliera Ospedale Niguarda Ca' Granda di Milano (Kuntratti pubbliċi — Direttiva 89/665/KEE — Proċedura ta' appell għall-għoti ta' kuntratti pubbliċi — Persuni li għalihom il-proċeduri ta' appell jistgħu jkunu aċċessibbli — Assoċjazzjoni temporanja offerenti — Dritt għal kull membru ta' assoċjazzjoni temporanja li jressaq rikors individwalment)

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/20
            
         Digriet tal-Qorti tal-Ġustizzja (Is-Sitt Awla) ta' l-4 ta' Ottubru 2007 (talba għal deċiżjoni preliminari tal-Consiglio di Stato, l-Italja) — Consorzio Elisoccorso San Raffaele vs Elilombarda s.r.l., Azienda Ospedaliera Ospedale Niguarda Ca' Granda di Milano
   (Kawża C-492/06) (1)
   
   (Kuntratti pubbliċi - Direttiva 89/665/KEE - Proċedura ta' appell għall-għoti ta' kuntratti pubbliċi - Persuni li għalihom il-proċeduri ta' appell jistgħu jkunu aċċessibbli - Assoċjazzjoni temporanja offerenti - Dritt għal kull membru ta' assoċjazzjoni temporanja li jressaq rikors individwalment)
   (2007/C 297/33)
   Lingwa tal-kawża: It-Taljan
   Qorti tar-rinviju
   Consiglio di Stato
   Partijiet fil-kawża prinċipali
   
      Rikorrent: Consorzio Elisoccorso San Raffaele
   Konvenuti: Elilombarda s.r.l., Azienda Ospedaliera Ospedale Niguarda Ca' Granda di Milano
   Suġġett
   Talba għal deċiżjoni preliminari — Interpretazzjoni ta' l-Artikolu 1 tad-Direttiva tal-Kunsill 89/665/KEE tal-21 ta' Diċembru 1989, dwar il-koordinazzjoni tal-liġijiet, ir-regolamenti u d-dispożizzjonijiet amministrattivi rigward l-applikazzjoni tal-proċeduri ta' appell għall-għoti ta' kuntratti ta' provvista pubblika u xogħlijiet pubbliċi (ĠU L 395, p. 33) — Ġurisprudenza nazzjonali li tirrikonoxxi d-dritt ta' appell individwali, kontra d-deċiżjoni ta' attribuzzjoni, lil wieħed mill-membri ta' assoċjazzjoni temporanja offerenti
   Dispożittiv
   L-Artikolu 1 tad-Direttiva 89/665/KEE, tal-21 ta' Diċembru 1989, dwar il-koordinazzjoni tal-liġijiet, ir-regolamenti u d-dispożizzjonijiet amministrattivi rigward l-applikazzjoni tal-proċeduri ta' appell għall-għoti ta' kuntratti ta' provvista pubblika u xogħolijiet pubbliċi, kif emendata permezz tad-Direttiva tal-Kunsill 92/50/KEE, tat-18 ta' Ġunju 1992, għandu jiġi interpretat fis-sens li ma jipprekludix li, skond id-dritt nazzjonali, wieħed biss mill-membri ta' assoċjazzjoni temporanja mingħajr personalità ġuridika li pparteċipa, bħala tali, għal proċedura ta' għoti ta' kuntratt pubbliku u li ma jkunx ingħata l-imsemmi kuntratt, ikun jista' jagħmel, individwalment, rikors kontra d-deċiżjoni ta' għoti tiegħu.
   
      (1)  ĠU C 20, 27.1.2007.